**Pokyny k vyplneniu formuláru žiadosti o platbu**

**Žiadosť o platbu – časť A**

1. Formulár žiadosti o platbu – časť A zostavuje prijímateľ / sprostredkovateľský orgán pre globálny grant.
2. Prijímateľ / sprostredkovateľský orgán pre globálny grant zostavuje žiadosť o platbu za predpokladu, že pre projekt / globálny grant je schválený príspevok za zdroje EÚ, štátneho rozpočtu na spolufinancovanie, je podpísaná zmluva o poskytnutí nenávratného finančného príspevku / vydané rozhodnutie o schválení žiadosti o nenávratný finančný príspevok / podpísaná zmluva medzi sprostredkovateľským orgánom pre globálny grant a riadiacim orgánom / sprostredkovateľským orgánom a prijímateľ / sprostredkovateľský orgán pre globálny grant začal realizovať projekt[[1]](#footnote-2). „Globálny grant“ je v nasledovných častiach Pokynov k vyplneniu formuláru žiadosti o platbu označovaný aj ako „projekt“ a „sprostredkovateľský orgán pre globálny grant“ je označovaný aj ako „prijímateľ“.
3. V prípade projektov, ktoré okrem prijímateľa realizuje aj partner, ktorý je účastník zmluvného vzťahu podľa § 25 ods. 3 zákona č. 292/2014 Z. z. o EŠIF platí, že žiadosť o platbu je predkladaná samostatne za prijímateľa a samostatne za partnera.
4. Ak okrem prijímateľa realizuje projekt aj partner, ktorý nie je účastník zmluvného vzťahu podľa § 25 ods. 3 zákona č. 292/2014 Z. z. o EŠIF platí, že:
   1. pri systéme zálohových platieb je žiadosť o platbu (poskytnutie zálohovej platby, zúčtovanie zálohovej platby) predkladaná vždy samostatne za prijímateľa a samostatne za partnera (t. j. v jednej žiadosti o platbu nie je možné kombinovať nárokované finančné prostriedky / deklarované výdavky prijímateľa a nárokované finančné prostriedky / deklarované výdavky partnera);
   2. pri systéme predfinancovania a systéme refundácie nemusí byť žiadosť o platbu (poskytnutie predfinancovania, zúčtovanie predfinancovania, priebežná platba) predkladaná samostatne za prijímateľa a samostatne za partnera (t. j. v jednej žiadosti o platbu je možné kombinovať nárokované finančné prostriedky / deklarované výdavky prijímateľa a nárokované finančné prostriedky / deklarované výdavky partnera).
5. V prípade, ak je projekt financovaný z viacerých prioritných osí, prijímateľ predkladá žiadosť o platbu za každú prioritnú os samostatne.
6. V prípade, ak je projekt financovaný na princípe „pro-rata“ z oboch kategórií regiónov prijímateľ predkladá jednu žiadosť o platbu za obe kategórie regiónov.
7. Žiadosť o platbu je predkladaná prijímateľom príslušnému riadiacemu orgánu / sprostredkovateľskému orgánu v súlade so zmluvou o poskytnutí nenávratného finančného príspevku / v súlade s rozhodnutím o schválení žiadosti o nenávratný finančný príspevok / v súlade so zmluvou medzi sprostredkovateľským orgánom pre globálny grant a riadiacim orgánom.
8. Žiadosť o platbu sa vypĺňa elektronicky. Rukou vyplnená žiadosť o platbu nebude akceptovaná. Prijímateľ predkladá žiadosť o platbu riadiacemu orgánu / sprostredkovateľskému orgánu elektronicky prostredníctvom ITMS.
9. V záhlaví formuláru žiadosti o platbu – časť A, v časti „Typ žiadosti o platbu“ sa vyberie typ žiadosti o platbu, ktorá je predkladaná riadiacemu orgánu / sprostredkovateľskému orgánu. V závislosti od schváleného systému financovania prijímateľ vyberá z nasledovných možností: poskytnutie zálohovej platby, zúčtovanie zálohovej platby, poskytnutie predfinancovania, zúčtovanie predfinancovania, priebežná platba. Sprostredkovateľský orgán pre globálny grant predkladá žiadosť o platbu v rámci systému zálohových platieb – žiadosť o platbu (poskytnutie zálohovej platby) a žiadosť o platbu (zúčtovanie zálohovej platby).
10. Všetky údaje uvedené v žiadosti o platbu musia byť v súlade so zmluvou o poskytnutí nenávratného finančného príspevku / s rozhodnutím o schválení žiadosti o nenávratný finančný príspevok / so zmluvou medzi sprostredkovateľským orgánom pre globálny grant a riadiacim orgánom.
11. Vzhľadom na vybraný typ žiadosti o platbu ITMS automaticky zabezpečí zobrazenie relevantných častí formuláru žiadosti o platbu, ktoré prislúchajú vybranému typu žiadosti o platbu (napr. v prípade poskytnutia predfinancovania a zálohovej platby sa uvádzajú nárokované finančné prostriedky a v prípade zúčtovania predfinancovania, zúčtovania zálohovej platby a priebežnej platby sa uvádzajú deklarované výdavky).
12. V prípade, ak niektoré zobrazené polia nie sú pre prijímateľa relevantné, prijímateľ údaje nevypĺňa (napr. bezhotovostné finančné vyrovnanie – započítanie pohľadávok a záväzkov), prípadne ITMS nezobrazí ani možnosť jeho vyplnenia (napr. v prípade Kohézneho fondu sa nezobrazia možnosti týkajúce sa kategórie regiónov a pod.).
13. Žiadosť o platbu sa predkladá v mene EUR. Riadiaci orgán je oprávnený zvýšiť alebo znížiť výšku žiadosti o platbu z technických dôvodov na strane riadiaceho orgánu maximálne do výšky 1 eur v rámci jednej žiadosti o platbu, pričom celková suma poskytnutého príspevku môže byť prekročená maximálne o 1 eur .

**Upozornenie: Z dôvodu neúplného alebo nedostatočného vyplnenia predpísaných polí v žiadosti o platbu môže byť platba prijímateľovi oneskorená.**

**A.1 Všeobecná identifikácia**

1. **Riadok „Názov programu“:** Vypĺňa sa automaticky názov programu, v rámci ktorého je žiadosť o platbu predkladaná.
2. **Riadok „Riadiaci orgán / sprostredkovateľský orgán“:** Vypĺňa sa automaticky názov riadiaceho orgánu / sprostredkovateľského orgánu, v rámci ktorého je žiadosť o platbu predkladaná.
3. **Riadok „Platobná jednotka“:** Vypĺňa sa automaticky názov platobnej jednotky, v rámci ktorej je žiadosť o platbu predkladaná.

**A.2 Identifikácia projektu**

1. **Riadok „Kód projektu v ITMS“:** Vypĺňa sa automaticky.
2. **Riadok „Názov projektu“:** Vypĺňa sa automaticky.

**A.3 Identifikácia žiadosti o platbu**

1. **Riadok „Kód** **žiadosti o platbu v ITMS“:** Vypĺňa sa automaticky po odoslaní žiadosti o platbu prijímateľom v ITMS.
2. **Riadok „Záverečná žiadosť o platbu“:** Vyberá sa z možnosti „Áno“ / „Nie“. Vypĺňa sa pri všetkých typoch žiadostí o platbu s výnimkou žiadosti o platbu (poskytnutie zálohovej platby) a žiadosti o platbu (poskytnutie predfinancovania). V prípade, ak žiadosť o platbu plní funkciu záverečnej žiadosti o platbu, uvedie sa „Áno“, v ostatných prípadoch sa uvádza „Nie“.
3. **Riadok „Žiadosť o platbu predkladaná za“:** Vyberá sa z možnosti „prijímateľ“ / „partner“. Uvádza sa subjekt, za ktorý sa žiadosť o platbu predkladá. V prípade, ak prijímateľ predkladá žiadosť o platbu za seba uvedie sa „prijímateľ“. V prípade, ak prijímateľ predkladá žiadosť o platbu za partnera uvedie sa „partner“.
4. **Riadok „Kód** **žiadosti o platbu v ITMS (poskytnuté predfinancovanie)“:** Vypĺňa sa pri systéme predfinancovania iba v prípade predloženia žiadosti o platbu (zúčtovanie predfinancovania). Prijímateľ priradí žiadosť o platbu (zúčtovanie predfinancovania) k žiadosti o platbu (poskytnutie predfinancovania). Uvedené prijímateľ zrealizuje výberom zo zoznamu žiadostí o platbu (poskytnutie predfinancovania). Pri ostatných systémoch financovania sa uvedené pole nevypĺňa.
5. **Riadok „Kód programovej štruktúry“:** Vypĺňa sa automaticky kódom príslušnej prioritnej osi určeným metodickým usmernením MF SR č. 1/2014-U k číselníku kódov programovej štruktúry programov európskych štrukturálnych a investičných fondov pre programové obdobie 2014 – 2020.
6. **Riadok „Fond, za ktorý sa žiadosť o platbu predkladá“:** Vypĺňa sa automaticky.
7. **Riadok „Kategória regiónu, za ktorú sa žiadosť o platbu predkladá“:** Vypĺňa sa automaticky. Členenie kategórie regiónu, za ktorú sa žiadosť o platbu predkladá sa automaticky prenáša z Časti A – A1 (Zoznam deklarovaných výdavkov). Napríklad v prípade, ak prijímateľ do Časti A – A1 (Zoznam deklarovaných výdavkov) zaradí výdavky za menej rozvinutý región a aj výdavky za viac rozvinutý región, v časti „Kategória regiónu, za ktorú sa žiadosť o platbu predkladá“ sa zobrazia oba typy regiónov.
8. **Riadok „Implementuje sa Iniciatíva na podporu zamestnanosti mladých ľudí“:** Vypĺňa sa automaticky. Informácia, či sa implementuje Iniciatíva na podporu zamestnanosti mladých ľudí sa automaticky prenáša z Časti A – A1 (Zoznam deklarovaných výdavkov).
9. **Riadok „Dátum odoslania riadiacemu orgánu / sprostredkovateľskému orgánu“:** Vypĺňa sa automaticky po odoslaní žiadosti o platbu prijímateľom prostredníctvom ITMS.

**A.4 Identifikácia prijímateľa**

1. **Riadok „Názov prijímateľa“:** Vypĺňa sa automaticky.
2. **Riadok „Hlavný identifikátor ( )“:** Vypĺňa sa automaticky.
3. **Riadok „Právna forma“:** Vypĺňa sa automaticky.
4. **Riadok „IČO“:** Vypĺňa sa automaticky.
5. **Riadok „IČ DPH“:** Vypĺňa sa automaticky.
6. **Riadok „DIČ“:** Vypĺňa sa automaticky.
7. **Riadok „Forma poskytnutia prostriedkov“:** Vypĺňa sa automaticky v závislosti od právnej formy prijímateľa z možnosti „Bankový prevod“ / „Rozpočtové opatrenie“. Forma poskytnutia prostriedkov rozpočtovým opatrením je určená len pre štátne rozpočtové organizácie.
8. **Riadok „Kód projektu v ITMS / kód prvku štátneho rozpočtu“:** V súlade so zmluvou o poskytnutí nenávratného finančného príspevku / rozhodnutím o schválení žiadosti o nenávratný finančný príspevok / zmluvou medzi sprostredkovateľským orgánom pre globálny grant a riadiacim orgánom sa uvedie kód projektu v ITMS a kód prvku štátneho rozpočtu, na ktorý majú byť prevedené prostriedky. Pole sa zobrazí automaticky v prípade, ak bude platba realizovaná rozpočtovým opatrením (t. j. pre prijímateľa / partnera s právnou formou „štátna rozpočtová organizácia“).
9. **Riadok „IBAN“:** Vypĺňa sa automaticky.
10. **Riadok „BIC kód“:** Vypĺňa sa automaticky.

**Adresa prijímateľa**

1. **Riadok „Ulica, popisné číslo“:** Vypĺňa sa automaticky.
2. **Riadok „Obec“:** Vypĺňa sa automaticky.
3. **Riadok „PSČ“:** Vypĺňa sa automaticky.
4. **Riadok „Krajina“:** Vypĺňa sa automaticky.

**Štatutárny orgán prijímateľa**

1. **Riadok „Meno štatutárneho orgánu prijímateľa“:** Vypĺňa sa automaticky.

**Kontaktné osoby prijímateľa**

1. **Riadok „Meno štatutárneho orgánu“:** Vypĺňa sa automaticky. Uvádza sa meno osoby, ktorá je u prijímateľa určená ako osoba oprávnená komunikovať s riadiacim orgánom / sprostredkovateľským orgánom vo veci žiadosti o platbu (štatutárny orgán prijímateľa alebo iná osoba).
2. **Riadok „Telefonický kontakt“:** Vypĺňa sa automaticky. Uvádza sa telefonický kontakt na osobu, ktorá je u prijímateľa určená ako osoba oprávnená komunikovať s riadiacim orgánom / sprostredkovateľským orgánom vo veci žiadosti o platbu (štatutárny orgán prijímateľa alebo iná osoba).
3. **Riadok „E-mail“:** Vypĺňa sa automaticky. Uvádza sa adresa elektronickej pošty osoby, ktorá je u prijímateľa určená ako osoba oprávnená komunikovať s riadiacim orgánom / sprostredkovateľským orgánom vo veci žiadosti o platbu (štatutárny orgán prijímateľa alebo iná osoba).

**A.5 Identifikácia partnera**

Postupovať obdobne ako v žiadosti o platbu – časť A (sekcia A.4 Identifikácia prijímateľa), pričom v tomto prípade sa uvádzajú údaje za partnera, za ktorého sa žiadosť o platbu predkladá.

**A.6 Schválené zoznamy deklarovaných výdavkov**

**Sekcia sa nevypĺňa.**

**A.7 Nárokované finančné prostriedky / deklarované výdavky**

Tabuľka sa vypĺňa automaticky na základe údajov uvedených v Časti A – A1 (Zoznam deklarovaných výdavkov). Nárokované finančné prostriedky / deklarované výdavky predstavujú výšku nárokovaných finančných prostriedkov / deklarovaných výdavkov, ktoré prijímateľ žiada v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok na preplatenie / zmluvy medzi sprostredkovateľským orgánom pre globálny grant a riadiacim orgánom.

1. **Stĺpec „Spolu“:** Vypĺňa sa automaticky. Suma je vyjadrená za všetky zdroje financovania (zdroj EÚ, štátny rozpočet na spolufinancovanie, vlastné zdroje prijímateľa, zdroj pro-rata). Údaj v stĺpci „Spolu“ je automaticky prenášaný z Časti A – A1 (Zoznam deklarovaných výdavkov), riadok „Spolu“, stĺpec „Suma nárokovaných finančných prostriedkov / deklarovaných výdavkov predložená prijímateľom / partnerom v žiadosti o platbu) (v eur)“. Výnimku tvorí „Zálohová platba“, kde prijímateľ vyjadruje nárokovanú sumu iba za zdroj EÚ, štátny rozpočet na spolufinancovanie a zdroj pro-rata.

**A.8 Výsledné nárokované finančné prostriedky / deklarované výdavky na preplatenie po zohľadnení započítaní pohľadávok a záväzkov**

**Vzájomné započítanie pohľadávok a záväzkov je možné vykonať v súlade s § 42 zákona č. 292/2014 Z. z. o EŠIF, ak je to relevantné.**

1. **Stĺpec „Výsledné nárokované finančné prostriedky / deklarované výdavky na preplatenie (v eur)“:** V riadku „Spolu“ predstavuje údaj rozdiel medzi sumou v stĺpci „Nárokované finančné prostriedky / deklarované výdavky (v eur)“ a sumou v stĺpci „Započítanie pohľadávok a záväzkov (v eur)“.
2. V prípade, ak žiadosť o platbu neobsahuje započítanie pohľadávok a záväzkov sa suma v stĺpci „Výsledné nárokované finančné prostriedky / deklarované výdavky na preplatenie (v eur)“ v riadku „Spolu“ rovná sume v stĺpci „Nárokované finančné prostriedky / deklarované výdavky (v eur)“.

**A.9 Zoznam účtovných dokladov**

**Sekcia A.9 sa nevypĺňa v prípade žiadosti o platbu (poskytnutie zálohovej platby).**

1. **Stĺpec „P. č.“:** Vypĺňa sa automaticky.
2. **Stĺpec „Názov dokladu“:** Uvádza sa názov dokladu.
3. **Stĺpec „Číslo účtovného dokladu“:** Uvádza sa vždy externé číslo účtovného dokladu. V prípade, ak doklad nemá externé číslo, uvádza sa číslo interného účtovného dokladu zavedené v účtovníctve prijímateľa / partnera.
4. **Stĺpec „Typ účtovného dokladu (interný / externý)“:** Uvádza sa, či ide o interné alebo externé číslo účtovného dokladu v nadväznosti na číslo účtovného dokladu uvedené v stĺpci „Číslo účtovného dokladu“.
5. **Stĺpec „Vlastník účtovného dokladu (prijímateľ / partner)“:** Uvádza sa, či originál účtovného dokladu je v držbe prijímateľa / partnera.
6. **Stĺpec „Priložený / Uschovaný“:** Uvádza sa, či účtovný doklad zaslaný riadiacemu orgánu je priložený (priložený – P), alebo nie je priložený (uschovaný – U).
7. **Stĺpec „Identifikátor dodávateľa“:** Uvádza sa vždy identifikačné číslo organizácie (IČO) v nadväznosti na číslo účtovného dokladu uvedené v stĺpci „Číslo účtovného dokladu“. V prípade, ak doklad neobsahuje identifikačné číslo organizácie (IČO), uvádza sa iný jednoznačný identifikátor dodávateľa uvedený na doklade (**napr**. IČ DPH, DIČ, VAT number). Údaj je automaticky vypĺňaný systémom ITMS podľa typu účtovného dokladu, resp. zadaného subjektu.
8. **Stĺpec „Číslo zmluvy s dodávateľom / zhotoviteľom“ (kód v ITMS / číslo zmluvy):** Uvádza sa číslo zmluvy v prípade, ak účtovný doklad uvedený v zozname sa viaže k zmluve, ktorú má prijímateľ / partner uzatvorenú s dodávateľom / zhotoviteľom.

**A.10 Zoznam všeobecných príloh**

1. **Stĺpec „P. č.“:** Vypĺňa sa automaticky.
2. **Stĺpec „Názov prílohy“:** Názov ostatnej podpornej dokumentácie priloženej k žiadosti o platbu (napr. Časť A – A1 (Zoznam deklarovaných výdavkov), prezenčné listiny, bankový výpis, pracovné výkazy, sumarizačné hárky, zmluvy, dodacie listy a pod. podľa definovania riadiacim orgánom).
3. Zoznam všeobecných príloh k výdavkom zahrnutým do žiadosti o platbu sa uvádza v takom poradí, v akom sú výdavky uvedené v zozname deklarovaných výdavkov Časť A – A1 (Zoznam deklarovaných výdavkov).

**A.11 Čestné vyhlásenie prijímateľa**

**Štatutárny orgán prijímateľa odoslaním žiadosti o platbu riadiacemu orgánu / sprostredkovateľskému orgánu elektronicky prostredníctvom ITMS potvrdzuje „Čestné vyhlásenie prijímateľa“. Text čestného vyhlásenia potvrdzuje prijímateľ primerane v závislosti od systému financovania.**

**Časť A – A1 (Zoznam deklarovaných výdavkov)**

**Časť A – A1 (Zoznam deklarovaných výdavkov) je vypĺňaná prijímateľom a tvorí neoddeliteľnú súčasť formuláru žiadosti o platbu – časť A.**

**Časť A – A1 (Zoznam deklarovaných výdavkov) je vypĺňaná prijímateľom samostatne za prijímateľa a samostatne za partnera v závislosti od toho, či je žiadosť o platbu predkladaná za prijímateľa / partnera.**

1. **Riadok „Kód projektu v ITMS“:** Vypĺňa sa automaticky.
2. **Riadok „Kód žiadosti o platbu v ITMS“:** Vypĺňa sa automaticky pri elektronickom predložení žiadosti o platbu prostredníctvom ITMS.
3. **Riadok „Záverečná žiadosť o platbu“:** Vypĺňa sa automaticky na základe údajov prijímateľa v žiadosti o platbu – časť A (sekcia A.3 „Identifikácia žiadosti o platbu“).
4. **Riadok „Žiadosť o platbu predkladaná za“:** Vypĺňa sa automaticky na základe údajov prijímateľa v žiadosti o platbu – časť A (sekcia A.3 "Identifikácia žiadosti o platbu").
5. **Riadok „Identifikátor prijímateľa ( )“:** Vypĺňa sa automaticky.
6. **Riadok „Identifikátor partnera ( )“:** Vypĺňa sa automaticky.

**Zoznam nárokovaných finančných prostriedkov / deklarovaných výdavkov**

1. **Riadok „Kód žiadosti o platbu v ITMS“:** Vypĺňa sa automaticky pri elektronickom predložení žiadosti o platbu prostredníctvom ITMS.
2. **Stĺpec „P. č.“:** Vypĺňa sa automaticky.
3. **Stĺpec „Názov výdavku“:** Uvádza sa názov výdavku.
4. **Stĺpec „Číslo účtovného dokladu“:** Uvádza sa číslo účtovného dokladu,ktoré prislúcha výdavku uvedenému v stĺpci "Názov výdavku". Prijímateľ je povinný uviesť vždy externé číslo účtovného dokladu. V prípade, ak doklad nemá externé číslo účtovného dokladu, uvádza sa číslo interného účtovného dokladu zavedené v účtovníctve prijímateľa / partnera. Prijímateľ je povinný uviesť číslo účtovného dokladu ku každému výdavku uvedenému v stĺpci „Názov výdavku“ s výnimkou zjednodušeného vykazovania výdavkov. V prípade, ak účtovný doklad zahŕňa výdavky viažuce sa k rôznym skupinám výdavkov podľa zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi sprostredkovateľským orgánom pre globálny grant a riadiacim orgánom (napr. mzda lektora, cestovné náklady), ktoré sa uvádzajú v stĺpci "Skupina výdavkov podľa zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok", je prijímateľ povinný rozpočítať celkovú sumu účtovného dokladu podľa skupiny výdavkov. Účtovný doklad je v takom prípade do zoznamu deklarovaných výdavkov zahrnutý viacnásobne. Pri vypĺňaní stĺpca „Číslo účtovného dokladu“ ITMS ponúkne možnosť „Pridať účtovný doklad“. Po výbere tejto možnosti ITMS zobrazí údaje v štruktúre sekcie A.9 „Zoznam účtovných dokladov (Žiadosť o platbu – časť A)“, ktoré je prijímateľ povinný vyplniť. Údaje v štruktúre sekcie A.9 „Zoznam účtovných dokladov (Žiadosť o platbu – časť A)“ vypĺňa prijímateľ pre každý účtovný doklad iba raz. Následne, pri viacnásobnom výbere dokladu, v prípade, ak účtovný doklad prislúcha viacerým výdavkom, prijímateľ doklad opätovne nepridáva, vyberá len z ponuky už zadaných účtovných dokladov. Výberom možnosti „Pridať účtovný doklad“ je možné pridať ľubovoľný počet účtovných dokladov.
5. **Stĺpec „Dátum úhrady“:** Uvádza sa dátum uskutočnenej úhrady výdavku podľa výpisu z bankového účtu, resp. výdavkového pokladničného dokladu. Údaj sa nevypĺňa pri žiadosti o platbu (poskytnutie predfinancovania a poskytnutie zálohovej platby). V prípade, ak sa nejedná o tok finančných prostriedkov, uvádzajú sa nasledovné skratky:
   1. „**O**“ – odpisy,
   2. „**VN**“ – vlastné náklady (napr. vnútropodnikové faktúry),
   3. „**I**“ – iné.
6. **Stĺpec „Skupina výdavkov podľa zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok“:** Uvádza sa skupina výdavkov, do ktorej je výdavok zaradený v súlade so zmluvou o poskytnutí nenávratného finančného príspevku / rozhodnutím o schválení žiadosti o nenávratný finančný príspevok / zmluvou medzi sprostredkovateľským orgánom pre globálny grant a riadiacim orgánom.
7. **Stĺpec „Aktivita“:** Uvádza sa aktivita, ku ktorej sa výdavok viaže v zmysle zmluvy o poskytnutí nenávratného finančného príspevku / rozhodnutím o schválení žiadosti o nenávratného finančného príspevku / zmluvy medzi sprostredkovateľským orgánom pre globálny grant a riadiacim orgánom.
8. **Stĺpec „Kategória regiónu“:** Údaj sa vypĺňa na základe priradenia výdavku k aktivite, resp. podľa podmienok definovaných v zmluve o poskytnutí nenávratného finančného príspevku / rozhodnutí o schválení žiadosti o nenávratného finančného príspevku / zmluve medzi sprostredkovateľským orgánom pre globálny grant a riadiacim orgánom.

**Stĺpce „Rozpočtová klasifikácia výdavku“:**

1. **Stĺpec „Druh výdavku“:** Uvádza sa „B“ pri bežnom výdavku a „K“ pri kapitálovom výdavku. Kritériom pre rozdelenie výdavkov na bežné výdavky a kapitálové výdavky je ich zaevidovanie v účtovníctve prijímateľa. V prípade nevyplnenia alebo nesprávneho vyplnenia údajov v tomto stĺpci bude nesprávne vyplnený formulár žiadosti o platbu – časť A, sekcia A.7 „Nárokované finančné prostriedky / deklarované výdavky“.
2. **Stĺpec „Kód ekonomickej klasifikácie / Transferová položka“:** Štátne rozpočtové organizácie uvádzajú kód ekonomickej klasifikácie. Ostatné subjekty uvádzajú transferovú položku podľa typu prijímateľa. Údaje týkajúce sa kódu ekonomickej klasifikácie a skupiny výdavkov v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi sprostredkovateľským orgánom pre globálny grant a riadiacim orgánom (stĺpec „Skupina výdavkov podľa zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok“) nemusia byť zhodné. V prípade štátnych rozpočtových organizácií je prijímateľ povinný uvádzať nárokované finančné prostriedky / deklarované výdavky na konkrétnu ekonomickú klasifikáciu rozpočtovej klasifikácie (vrátane funkčnej klasifikácie) v rozdelení na bežné a kapitálové výdavky (637033, resp. 719015). V prípade systému zálohových platieb, nie je potrebné predkladať žiadosť o platbu (poskytnutie zálohovej platby) zvlášť za bežné a zvlášť za kapitálové výdavky.
3. **Stĺpec „Kód funkčnej klasifikácie“:** Uvádza sa kód funkčnej klasifikácie.
4. **Stĺpec „Kód investičnej akcie platobnej jednotky“:** Pri kapitálových výdavkoch sa uvádza kód investičnej akcie platobnej jednotky.
5. **Stĺpec „Kód investičnej akcie prijímateľa“:** Štátne rozpočtové organizácie uvádzajú pri kapitálových výdavkoch kód investičnej akcie prijímateľa. Ostatné subjekty predmetnú časť nevypĺňajú.

**Stĺpce „Členenie výdavku podľa účtovného dokladu“:**

1. **Stĺpec „Výška výdavku bez DPH (v eur)“:** Uvádza sa výška výdavku bez DPH.
2. **Stĺpec „DPH (v eur)“:** Uvádza sa výška DPH.
3. **Stĺpec „Spolu (v eur)“:** Uvedená suma musí byť zhodná so sumou uvedenou v žiadosti o platbu – časť A, sekcia A.7 „Nárokované finančné prostriedky / deklarované výdavky“, riadok „Spolu“, stĺpec „Spolu“.

**Stĺpce „Suma nárokovaná / deklarovaná prijímateľom / partnerom“:**

1. **Stĺpec „Suma nárokovaných finančných prostriedkov / deklarovaných výdavkov predložená prijímateľom / partnerom v žiadosti o platbu (v eur)“:** Uvádza sa suma oprávnených nárokovaných finančných prostriedkov / deklarovaných výdavkov prijímateľom zo stĺpca “Spolu (v eur)“. Výška nárokovaných finančných prostriedkov / deklarovaných výdavkov uvedených v tomto stĺpci nesmie presiahnuť sumu v stĺpci **„**Spolu (v eur)“.

Pre informáciu: Rozdelenie sumy na jednotlivé zdroje financovania je vykonávané automaticky prostredníctvom ITMS v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi sprostredkovateľským orgánom pre globálny grant a riadiacim orgánom a nastavených mier financovania v ITMS. Za správnosť nastavenia mier financovania v ITMS zodpovedá riadiaci orgán / sprostredkovateľský orgán.

1. **Stĺpec „Suma nežiadaná na preplatenie (v eur)“:** Uvádza sa príslušná časť sumy výdavku zo stĺpca „Spolu (v eur)“, ktorú prijímateľ / partner nežiada preplatiť (neoprávnená časť výdavku). Medzi tieto výdavky sa zaraďujú aj výdavky neoprávnené na financovanie zo zdrojov EÚ a štátneho rozpočtu na spolufinancovanie nad rámec finančnej medzery.

Pravidlo: Suma v stĺpci „Suma nežiadaná na preplatenie (v eur)“ = sume v stĺpci „Spolu (v eur)“ – sume v stĺpci „Suma nárokovaných finančných prostriedkov / deklarovaných výdavkov predložená prijímateľom / partnerom v žiadosti o platbu (v eur)“.

1. **Stĺpec „Druh neoprávneného výdavku“:** V tejto časti prijímateľ výberom z možností neoprávnených výdavkov identifikuje druh neoprávneného výdavku uvedeného v stĺpci „Suma nežiadaná na preplatenie (v eur)“. Neoprávnený výdavok uvedený v stĺpci „Suma nežiadaná na preplatenie (v eur)“ je prijímateľ povinný rozčleniť podľa druhu neoprávneného výdavku, a to výberom z možností neoprávneného výdavku (DPH – kód 1, verejné obstarávanie – kód 2, výdavky nad rámec finančnej medzery – kód 3, vecná neoprávnenosť – kód 4, iné dôvody – kód 5[[2]](#footnote-3), finančná oprava – kód 6 (v prípade, ak už došlo k zníženiu nenávratného finančného príspevku – napr. formou dodatku k zmluve o poskytnutí nenávratného finančného príspevku)). Jednej sume neoprávneného výdavku uvedenej v stĺpci „Suma nežiadaná na preplatenie (v eur)“ môže byť viacnásobným výberom priradených viac druhov neoprávnených výdavkov. V prípade viacnásobného výberu ITMS pridáva samostatný riadok pre každý druh neoprávneného výdavku.

**Doplňujúce monitorovacie údaje k žiadosti o platbu č.**

1. Tabuľka tvorí súčasť predkladanej žiadosti o platbu. Jej formu a obsah stanovuje Systém riadenia EŠIF na programové obdobie 2014 – 2020 a Vzor CKO č. 26. Riadiaci orgán je povinný o spôsobe jej vypĺňania usmerniť prijímateľa / partnera.

**Žiadosť o platbu – časť B**

**Formulár žiadosti o platbu – časť B vypĺňa riadiaci orgán / sprostredkovateľský orgán.**

**B.1 Identifikácia žiadosti o platbu**

1. **Riadok „Riadiaci orgán / sprostredkovateľský orgán“:** Vypĺňa sa automaticky.
2. **Riadok „Dátum** **prijatia žiadosti o platbu riadiacim orgánom / sprostredkovateľským orgánom“:** Vypĺňa sa automaticky.
3. **Riadok „Kód** **projektu v ITMS“:** Vypĺňa sa automaticky.
4. **Riadok „Kód časti** **žiadosti o platbu v ITMS“:** Vypĺňa sa automaticky. Ide o kód žiadosti o platbu, ktorá je predložená prijímateľom, ku ktorému sa automaticky priraďuje dodatočný číselný identifikátor po ukončení kontroly žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite, resp. po ukončení kontroly výdavkov vyčlenených zo žiadosti o platbu (okrem prípadov v zmysle Systému finančného riadenia ŠF, KF a ENRF na programové obdobie 2014 – 2020,kedy riadiaci orgán ukončí kontrolu vyčlenených výdavkov pred alebo súčasne s ukončením kontroly nárokovaných finančných prostriedkov / deklarovaných výdavkov, ktoré neboli vyčlenené zo žiadosti o platbu).
5. **Riadok „Záverečná žiadosť o platbu“:** Vypĺňa sa automaticky na základe údajov prijímateľa v žiadosti o platbu – časť A (sekcia A.3 „Identifikácia žiadosti o platbu“). Žiadosť o platbu, ktorá neplní funkciu záverečnej žiadosti o platbu môže byť riadiacim orgánom / sprostredkovateľským orgánom v opodstatnených prípadoch preklasifikovaná na záverečnú žiadosť o platbu (s výnimkou poskytnutia zálohovej platby a poskytnutia predfinancovania).
6. **Riadok „Žiadosť o platbu predkladaná za“:** Vypĺňa sa automaticky na základe údajov v žiadosti o platbu – časť A, sekcia A.3 "Identifikácia žiadosti o platbu".
7. **Riadok „Názov prijímateľa / hlavného prijímateľa“:** Vypĺňa sa automaticky.
8. **Riadok „Identifikátor prijímateľa ( )“:** Vypĺňa sa automaticky.
9. **Riadok „Názov partnera“:** Vypĺňa sa automaticky.
10. **Riadok „Identifikátor partnera ( )“:** Vypĺňa sa automaticky.

**B.2 Sumarizácia výdavkov overených riadiacim orgánom / sprostredkovateľským orgánom k žiadosti o platbu č.**

**Túto časť vypĺňa riadiaci orgán / sprostredkovateľský orgán po ukončení kontroly žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle** **zákona č. 357/2015 Z. z.** **o finančnej kontrole a audite, resp. po ukončení kontroly výdavkov vyčlenených zo žiadosti o platbu na pokračovanie vo výkone kontroly (okrem prípadov v zmysle Systému finančného riadenia ŠF, KF a ENRF na programové obdobie 2014 – 2020, kedy riadiaci orgán ukončí kontrolu vyčlenených výdavkov pred alebo súčasne s ukončením kontroly nárokovaných finančných prostriedkov / deklarovaných výdavkov, ktoré neboli vyčlenené na pokračovanie vo výkone kontroly).**

**Ukončením výkonu kontroly deklarovaných výdavkov z predloženej žiadosti o platbu (okrem prípadov uvedených vyššie) sa ku kódu žiadosti o platbu priraďuje dodatočný číselný identifikátor, ktorý sa zobrazuje v časti** „**Kód časti žiadosti o platbu v ITMS“.**

**Po ukončení kontroly žiadosti o platbu riadiaci orgán / sprostredkovateľský orgán predkladá formulár žiadosti o platbu – časť B platobnej jednotke.**

1. **Stĺpec „Suma nárokovaných finančných prostriedkov / suma deklarovaných výdavkov predložená prijímateľom / hlavným prijímateľom, partnerom v žiadosti o platbu (v eur)“:** Suma nárokovaných finančných prostriedkov predstavuje výšku výdavkov, ktoré prijímateľ / partner žiada v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi riadiacim orgánom a sprostredkovateľským orgánom pre globálny grant na preplatenie. Suma deklarovaných výdavkov predložená prijímateľom / partnerom predstavuje výšku výdavkov, ktoré prijímateľ / partner deklaruje v žiadosti o platbu v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi riadiacim orgánom a sprostredkovateľským orgánom pre globálny grant.

Údaj o sume nárokovaných finančných prostriedkov / sume deklarovaných výdavkov sa automaticky prenáša z Časti A – A1 (Zoznam deklarovaných výdavkov), riadku „Spolu“ stĺpca „Suma nárokovaných finančných prostriedkov / deklarovaných výdavkov predložená prijímateľom / partnerom v žiadosti o platbu (v eur)“.

Suma je vyjadrená za všetky zdroje financovania (zdroj EÚ, štátny rozpočet na spolufinancovanie, vlastné zdroje prijímateľa, zdroj pro-rata a Iniciatíva na podporu zamestnanosti mladých ľudí, ak relevantné). Výnimku tvorí žiadosť o platbu (poskytnutie zálohovej platby), kde prijímateľ vyjadruje nárokovanú sumu finančných prostriedkov iba za zdroj EÚ, štátny rozpočet na spolufinancovanie a zdroj pro-rata. Rozdelenie sumy na jednotlivé zdroje financovania je vykonávané automaticky prostredníctvom ITMS v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi riadiacim orgánom a sprostredkovateľským orgánom pre globálny grant. Za nastavenie mier financovania v ITMS zodpovedá riadiaci orgán / sprostredkovateľský orgán.

1. **Stĺpec „Kumulatívny objem nárokovaných finančných prostriedkov / deklarovaných výdavkov kontrolovaných vo všetkých doteraz realizovaných kontrolách žiadosti o platbu predložených prijímateľom(v eur)“:** Vypĺňa sa automaticky. Údaj obsahuje celkovú kumulatívnu sumu nárokovaných finančných prostriedkov / deklarovaných výdavkov zo žiadosti o platbu predloženej prijímateľom (vrátane sumy zamietnutých výdavkov, neoprávnených výdavkov), ktoré už boli riadiacim orgánom / sprostredkovateľským orgánom kontrolované. Do kumulatívnej sumy sa nezapočítava suma nárokovaných finančných prostriedkov / deklarovaných výdavkov zo žiadosti o platbu predloženej prijímateľom v prípade vrátenia žiadosti o platbu z platobnej jednotky / certifikačného orgánu.
2. **Stĺpec „Kontrolovaná suma nárokovaných finančných prostriedkov / deklarovaných výdavkov zo žiadosti o platbu predloženej prijímateľom(v eur)“:** Vypĺňa sa automaticky. Údaj obsahuje sumu nárokovaných finančných prostriedkov / deklarovaných výdavkov zo žiadosti o platbu predloženej prijímateľom, ktorá je aktuálne predmetom kontroly riadiacim orgánom / sprostredkovateľským orgánom.
3. **Stĺpec „Suma neoprávnených nárokovaných finančných prostriedkov / deklarovaných výdavkov (v eur)“:** Vypĺňa sa automaticky. Sumarizuje sumu z riadku „Spolu“ z Časti B – B1 (Zoznam deklarovaných výdavkov) zo stĺpca "Neoprávnený výdavok (v eur)".
4. **Stĺpec „Suma oprávnených nárokovaných finančných prostriedkov / deklarovaných výdavkov (v eur)“:** Vypĺňa sa automaticky. Sumarizuje sumu z riadku „Spolu“ z Časti B – B1 (Zoznam deklarovaných výdavkov), stĺpca „Oprávnený výdavok (v eur)“.
5. **Stĺpec „Suma započítaných pohľadávok a záväzkov (v eur)“:** Údajobsahuje sumu zo žiadosti o platbu – časť A (sekcia A.8 „Výsledné nárokované finančné prostriedky / deklarované výdavky na preplatenie po zohľadnení započítaní pohľadávok a záväzkov“). Údaj započítaných pohľadávok a záväzkov môže riadiaci orgán / sprostredkovateľský orgán upraviť po dohode s prijímateľom.
6. **Stĺpec „Celková suma nárokovaných finančných prostriedkov / deklarovaných výdavkov na preplatenie po zohľadnení započítaní pohľadávok a záväzkov (v eur)“:** Vypĺňa sa automaticky. Suma predstavuje rozdiel údajov uvedených v stĺpci „Suma oprávnených nárokovaných finančných prostriedkov / deklarovaných výdavkov (v eur)“ a v stĺpci „Suma započítaných pohľadávok a záväzkov (v eur)“.

**Predmetná časť môže byť vyplnená riadiacim orgánom / sprostredkovateľským orgánom viacnásobne v závislosti od počtu / spôsobu výkonu kontroly nárokovaných finančných prostriedkov / deklarovaných výdavkov predložených prijímateľom / partnerom v žiadosti o platbu.**

**Rozdelenie sumy na jednotlivé zdroje financovania je vykonávané automaticky prostredníctvom ITMS v zmysle zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok / zmluvy medzi riadiacim orgánom a sprostredkovateľským orgánom pre globálny grant a nastavených mier financovania v ITMS. Za nastavenie mier financovania v ITMS zodpovedá riadiaci orgán / sprostredkovateľský orgán.**

**B.3 Čestné vyhlásenie riadiaceho orgánu / sprostredkovateľského orgánu**

1. **Pole „Vypracoval“:** Vypĺňa zamestnanec riadiaceho orgánu / sprostredkovateľského orgánu, ktorý je zodpovedný za výkon kontroly predloženej žiadosti o platbu. V prípade, ak sa kontroly predloženej žiadosti o platbu zúčastnilo viac zamestnancov riadiaceho orgánu / sprostredkovateľského orgánu, je potrebné časť rozšíriť **o** relevantný počet zamestnancov. Zamestnanec zodpovedný za výkon kontroly vlastným podpisom potvrdí "Čestné vyhlásenie riadiaceho orgánu / sprostredkovateľského orgánu". Podpisovanie formuláru je nepovinné, keďže údaj o osobe zodpovednej za výkon administratívnej kontroly sa nachádza v návrhu správy z kontroly / správe z kontroly. Návrh správy / správu z kontroly je riadiaci / sprostredovateľský orgán povinný vložiť do spisu k žiadosti o platbu v ITMS.
2. **Pole „Schválil“:** Vypĺňazamestnanec riadiaceho orgánu / sprostredkovateľského orgánu, ktorý je zodpovedný za schválenie predloženej žiadosti o platbu. V prípade, ak za schválenie predloženej žiadosti o platbu je zodpovedných viac zamestnancov riadiaceho orgánu / sprostredkovateľského orgánu, je potrebné časť rozšíriť o relevantný počet zamestnancov. Zamestnanec zodpovedný za schválenie vlastným podpisom **potvrdí** „Čestné vyhlásenie riadiaceho orgánu / sprostredkovateľského orgánu“. Podpisovanie formuláru je nepovinné, keďže údaj o osobe zodpovednej za schválenie administratívnej kontroly sa nachádza v návrhu správy z kontroly / správe z kontroly. Návrh správy / správu z kontroly je riadiaci / sprostredovateľský orgán povinný vložiť do spisu k žiadosti o platbu v ITMS.
3. **Pole „Predloženie platobnej jednotke“:** Dátum sa vypĺňa automaticky po odoslaní žiadosti o platbu riadiacim orgánom / sprostredkovateľským orgánom platobnej jednotke. V prípade vrátenia žiadosti o platbu z platobnej jednotky a jej opätovného schválenia a predloženia platobnej jednotke, ITMS vygeneruje nové pole „Predloženie platobnej jednotke“, v ktorom sa uvedie aktuálny dátum jej predloženia.

**Časť B – B1 (Zoznam deklarovaných výdavkov)**

**Časť B – B1 (Zoznam deklarovaných výdavkov) vypĺňa riadiaci orgán / sprostredkovateľský orgán.**

1. **Riadok „Riadiaci orgán / sprostredkovateľský orgán“:** Vypĺňa sa automaticky.
2. **Riadok „Dátum** **prijatia žiadosti o platbu riadiacim orgánom / sprostredkovateľským orgánom“:** Vypĺňa sa automaticky.
3. **Riadok „Kód** **projektu v ITMS“:** Vypĺňa sa automaticky.
4. **Riadok „Kód časti** **žiadosti o platbu v ITMS“:** Vypĺňa sa automaticky. Ide o kód žiadosti o platbu, ktorá je predložená prijímateľom, ku ktorému ITMS automaticky priraďuje dodatočný číselný identifikátor po ukončení kontroly žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite, resp. po ukončení kontroly výdavkov vyčlenených zo žiadosti o platbu (okrem prípadov v zmysle Systému finančného riadenia ŠF, KF a ENRF na programové obdobie 2014 – 2020, kedy riadiaci orgán ukonči kontrolu vyčlenených výdavkov pred alebo súčasne s ukončením kontroly nárokovaných finančných prostriedkov / deklarovaných výdavkov, ktoré neboli vyčlenené zo žiadosti o platbu).
5. **Riadok „Záverečná žiadosť o platbu“:** Vypĺňa sa automaticky na základe údajov prijímateľa v žiadosti o platbu – časť A (sekcia A.3 „Identifikácia žiadosti o platbu“). Žiadosť o platbu, ktorá pri predložení prijímateľom neplní funkciu záverečnej žiadosti o platbu môže byť riadiacim orgánom / sprostredkovateľským orgánom v opodstatnených prípadoch preklasifikovaná na záverečnú žiadosť o platbu (s výnimkou poskytnutia zálohovej platby a poskytnutia predfinancovania).
6. **Riadok „Žiadosť o platbu predkladaná za“:** Vypĺňa sa automaticky na základe údajov v žiadosti o platbu – časť A (sekcia A.3 "Identifikácia žiadosti o platbu").
7. **Riadok „Názov prijímateľa“:** Vypĺňa sa automaticky.
8. **Riadok „Identifikátor prijímateľa ( )“:** Vypĺňa sa automaticky.
9. **Riadok „Názov partnera“:** Vypĺňa sa automaticky.
10. **Riadok „Identifikátor partnera ( )“:** Vypĺňa sa automaticky.

**Zoznam nárokovaných finančných prostriedkov / deklarovaných výdavkov**

1. **Stĺpec „P. č“:** Poradové číslo sa vypĺňa automaticky na základe údajov uvedených prijímateľom v Časti A – A1 (Zoznam deklarovaných výdavkov).
2. **Stĺpec „Názov výdavku“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
3. **Stĺpec „Číslo účtovného dokladu“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
4. **Stĺpec „Dátum úhrady“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
5. **Stĺpec „Skupina výdavkov podľa zmluvy o poskytnutí nenávratného finančného príspevku / rozhodnutia o schválení žiadosti o nenávratný finančný príspevok“:** Vypĺňa sa automaticky na základe údajov uvedených prijímateľom v Časti A – A1(Zoznam deklarovaných výdavkov).
6. **Stĺpec „Aktivita“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
7. **Stĺpec „Kategória regiónu“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).

**Stĺpce „Rozpočtová klasifikácia výdavku“:**

1. **Stĺpec „Druh výdavku“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
2. **Stĺpec „Kód ekonomickej klasifikácie / Transferová položka“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
3. **Stĺpec „Kód funkčnej klasifikácie“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
4. **Stĺpec „Kód investičnej akcie platobnej jednotky“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
5. **Stĺpec „Kód investičnej akcie prijímateľa“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).

**Stĺpce „Členenie výdavku podľa účtovného dokladu“:**

1. **Stĺpec „Výška výdavku bez DPH (v eur)“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
2. **Stĺpec „DPH (v eur)“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
3. **Stĺpec „Spolu (v eur)“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).

**Stĺpce „Suma nárokovaná / deklarovaná prijímateľom / partnerom“:**

1. **Stĺpec „Suma žiadaná na preplatenie (suma nárokovaných finančných prostriedkov / deklarovaných výdavkov predložená prijímateľom / partnerom v žiadosti o platbu) (v eur)“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
2. **Stĺpec „Suma nežiadaná na preplatenie (v eur)“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).
3. **Stĺpec „Druh neoprávneného výdavku“:** Vypĺňa sa automaticky na základe údajov uvedených prijímateľom v Časti A – A1 (Zoznam deklarovaných výdavkov).

**Stĺpce „Časť vypĺňaná riadiacim orgánom / sprostredkovateľským orgánom“:**

1. **Stĺpec „Oprávnený výdavok (v eur)“:** Uvádza sa suma nárokovaných finančných prostriedkov / deklarovaných výdavkov schválená riadiacim orgánom / sprostredkovateľským orgánom po ukončení kontroly žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite, resp. po ukončení kontroly výdavkov vyčlenených zo žiadosti o platbu (okrem prípadov v zmysle Systému finančného riadenia ŠF, KF a ENRF na programové obdobie 2014 – 2020, kedy riadiaci orgán ukonči kontrolu vyčlenených výdavkov pred alebo súčasne s ukončením kontroly nárokovaných finančných prostriedkov / deklarovaných výdavkov, ktoré neboli vyčlenené zo žiadosti o platbu). Ide o celkovú sumu oprávnených výdavkov, ktorá nezohľadňuje prípadné navrhované započítanie pohľadávok a záväzkov prijímateľa / partnera / riadiaceho orgánu alebo sprostredkovateľského orgánu.
2. **Stĺpec „Neoprávnený výdavok (v eur)“:** Uvádza sa suma nárokovaných finančných prostriedkov / deklarovaných výdavkov určená riadiacim orgánom / sprostredkovateľským orgánom za neoprávnenú po ukončení kontroly žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 v zmysle zákona č. 357/2015 Z. z. o finančnej kontrole a audite, resp. po ukončení kontroly výdavkov vyčlenených zo žiadosti o platbu (okrem prípadov v zmysle Systému finančného riadenia ŠF, KF a ENRF fondu na programové obdobie 2014 – 2020, kedy riadiaci orgán ukonči kontrolu vyčlenených výdavkov pred alebo súčasne s ukončením kontroly nárokovaných finančných prostriedkov / deklarovaných výdavkov, ktoré neboli vyčlenené zo žiadosti o platbu).
3. **Stĺpec „Druh neoprávneného výdavku“:** V tejto časti riadiaci orgán / sprostredkovateľský orgán výberom z možností neoprávnených výdavkov identifikuje druh neoprávneného výdavku uvedeného v stĺpci „Neoprávnený výdavok (v eur)“ v súlade so správou z kontroly. Neoprávnený výdavok uvedený v stĺpci “Neoprávnený výdavok (v eur)“ je riadiaci orgán / sprostredkovateľský orgán povinný rozčleniť podľa druhu neoprávneného výdavku, a to výberom z možností neoprávneného výdavku (DPH – kód 1, verejné obstarávanie – kód 2, výdavky nad rámec finančnej medzery – kód 3, vecná neoprávnenosť – kód 4, iné dôvody – kód 5[[3]](#footnote-4), finančná oprava – kód 6 (v prípade, ak už ešte nedošlo k zníženiu nenávratného finančného príspevku – napr. formou dodatku k zmluve o poskytnutí nenávratného finančného príspevku)). Jednej sume neoprávneného výdavku uvedenej v stĺpci „Neoprávnený výdavok (v eur)“ môže byť viacnásobným výberom priradených viac druhov neoprávnených výdavkov. V prípade viacnásobného výberu ITMS pridáva samostatný riadok pre každý druh neoprávneného výdavku.
4. **Stĺpec „Poznámka“:** Nepovinné pole, využíva sa napr. na uvádzanie informácií a skutočností, ktoré majú dopad na vypracovanie časti B – B1 (Zoznam deklarovaných výdavkov), zdôvodnenie neuznania nárokovaných finančných prostriedkov / deklarovaných výdavkov, atď.

**Žiadosť o platbu – časť C**

**Časť C vygeneruje ITMS po ukončení kontroly žiadosti o platbu v zmysle zákona č. 357/2015 Z. z. o finančnej kontrole a audite a po overení súladu žiadosti o platbu s rozpočtovým limitom pre danú prioritnú os.**

**C.1 Identifikácia žiadosti o platbu**

1. **Riadok „Platobná jednotka“:** Vypĺňa sa automaticky.
2. **Riadok „Dátum prijatia žiadosti o platbu platobnou jednotkou“:** Vypĺňa sa automaticky.
3. **Riadok „Kód projektu v ITMS“:** Vypĺňa sa automaticky.
4. **Riadok „Kód časti žiadosti o platbu v ITMS“:** Vypĺňa sa automaticky. Ide o kód žiadosti o platbu, ktorá je predložená prijímateľom, ku ktorému sa automaticky prostredníctvom ITMS priraďuje dodatočný číselný identifikátor podľa počtu ukončených kontrol (okrem prípadov v zmysle Systému finančného riadenia ŠF, KF a ENRF na programové obdobie 2014 – 2020 uvedených v časti 6 podľa jednotlivých systémov financovania).
5. **Riadok „Záverečná žiadosť o platbu“:** Vypĺňa sa automaticky na základe údajov prijímateľa v žiadosti o platbu – časť A (sekcia A.3 „Identifikácia žiadosti o platbu“), resp. údajov riadiaceho orgánu / sprostredkovateľského orgánu v žiadosti o platbu – časť B, sekcia B.1 „Identifikácia žiadosti o platbu“).
6. **Riadok „Žiadosť o platbu predkladaná za“:** Vypĺňa sa automaticky.
7. **Riadok „Názov prijímateľa / hlavného prijímateľa“:** Vypĺňa sa automaticky.
8. **Riadok „Identifikátor prijímateľa ( )“:** Vypĺňa sa automaticky.
9. **Riadok „Názov partnera“:** Vypĺňa sa automaticky.
10. **Riadok „Identifikátor partnera ( )“:** Vypĺňa sa automaticky.

**C.2 Sumarizácia nárokovaných finančných prostriedkov / deklarovaných výdavkov schválených platobnou jednotkou k žiadosti o platbu č.**

1. **Riadok „Suma výdavkov schválená platobnou jednotkou celkom“:** Poukončení kontroly žiadosti o platbu platobná jednotka vypĺňa schválenú sumu, ktorá bola žiadaná v predloženej žiadosti o platbu a schválená platobnou jednotkou v rozdelení na zdroje, bežné / kapitálové výdavky a na výdavky menej rozvinutého regiónu / viac rozvinutého regiónu.

**C.3 Výsledné nárokované finančné prostriedky / deklarované výdavky na preplatenie schválené platobnou jednotkou po zohľadnení započítaní pohľadávok a záväzkov k žiadosti o platbu č.**

**Sekcia C.3 je vypĺňaná automaticky.**

1. **Pole „Vypracoval“:** Vypĺňa a podpisuje zamestnanec platobnej jednotky, ktorý je zodpovedný za výkon kontroly predloženej žiadosti o platbu. V prípade, ak sa kontroly predloženej žiadosti o platbu zúčastnilo viac zamestnancov platobnej jednotky, je potrebné časť rozšíriť o relevantný počet zamestnancov. Zamestnanec zodpovedný za výkon kontroly potvrdí žiadosť o platbu vlastným podpisom. Podpisovanie formuláru je nepovinné v prípade, ak sa údaje o osobe zodpovednej za výkon kontroly nachádzajú v inom dokumente preukazujúcom výkon základnej finančnej kontroly a tieto údaje obsahujú náležitosti podľa § 7 ods. 3 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.
2. **Pole „Schválil“:** Vypĺňaa podpisuje zamestnanec platobnej jednotky, ktorý je zodpovedný za schválenie predloženej žiadosti o platbu. V prípade, ak za schválenie predloženej žiadosti o platbu je zodpovedných viac zamestnancov platobnej jednotky, je potrebné časť rozšíriť o relevantný počet zamestnancov. Zamestnanec zodpovedný za schválenie potvrdí žiadosť o platbu vlastným podpisom. Podpisovanie formuláru je nepovinné v prípade, ak sa údaje o osobe zodpovednej za schválenie kontroly nachádzajú v inom dokumente preukazujúcom výkon základnej finančnej kontroly a tieto údaje obsahujú náležitosti podľa § 7 ods. 3 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.

1. spôsob, resp. formu informovania prijímateľa / sprostredkovateľského orgánu pre globálny grant o začatí realizácie projektu je oprávnený definovať riadiaci orgán vo svojej riadiacej dokumentácii [↑](#footnote-ref-2)
2. v prípade výberu možnosti „iné dôvody“ je prijímateľ povinný identifikovať druh neoprávneného výdavku (napr. časové prekrývanie, matematická chyba, atď.) [↑](#footnote-ref-3)
3. v prípade výberu možnosti „iné dôvody“ je riadiaci orgán / sprostredkovateľský orgán povinný identifikovať druh neoprávneného výdavku (napr. časové prekrývanie, matematická chyba, atď.) [↑](#footnote-ref-4)